**Frontend programozás (HTML / CSS /JavaScript / REST API kliens): 15 pont**

1. Módosítsa a forrásként kapott index.html fájlt a következő szempontok alapján:

* A „writeCommenten” osztályú tárolóban található input után illessze be a forrásban lévő send.png képet. Alternatív szövegként a „Send” felirat jelenjen meg. Állítson be egy tetszőleges ID-t a képhez.
* Állítson be a képnek abszolút pozíciót 15 pixeles jobb oldali és 12 pixeles felső eltolással. A kép szélessége 15 pixel legyen

2. Töltse le és importálja, vagy CDN segítségével hívja meg az AJAX (JQuery) könyvtárat

3. Készítsen egy script.js fájlt és hivatkozza meg az index.html fájlban

4. Készítsen egy JavaScript függvényt „getComments” néven az alábbi szempontok alapján:

* Indítson GET kérést a <https://jsonplaceholder.typicode.com/comments> nyilvános API felé a következő paraméterrel: postId=1
* Az API felől érkező választ alakítsa át JSON String típusból JSON objektum típusra
* Írja ki az API-tól kapott választ tárolja el egy globális objektum típusú tömbben. A tömb neve „commentsArray” legyen. A tömb objektumaiban csak a válaszból kapott „email” és „body” kulcsokhoz tartozó értékek szerepeljenek.

5. Készítsen JavaScript függvényt „addNewComment” néven a következő szempontok alapján:

* A függvény HTML-ben található „comments” azonosítóval rendelkező tárolóhoz hozzáfűz egy új kommentet.
* A függvény bemenő paraméterként egy „email” és „body” kulcsokkal rendelkező objektumot fogadjon be. A „email” érték a „commentUser” osztályú elem szövegét, a „body” pedig a „commentText” osztályú elem szövegét tartalmazza.
* Az új komment hozzáfűzéséhez használjon szöveg interpolációt és JQueryt.

6. A „getComments” függvényben sikeres GET kérés esetén hívja meg az „addNewComment” függvényt a globális „commentsArray” tömb minden elemével. Amennyiben az „addNewComment” függvényt nem sikerült megfelelően elkészíteni, úgy a böngésző konzoljában jelenítse meg a tömb minden elemét soronként a következő formátumban: „User: [abc@email.com](mailto:abc@email.com), Comment: Lorem ipsum dolor sit…”

7. Készítsen JavaScript függvényt „postComment” néven a következő szempontok alapján:

* Küldjön POST kérést a <https://jsonplaceholder.typicode.com/posts> végpontra
* A kérés törzse egy JSON objektum legyen body és userId kulcsokkal. A body kulcs értéke a „commentBody” azonosítóval rendelkező beviteli mező értéke legyen
* Sikeres válasz esetén (200-as státuszkód, válaszban megjelenő „id” kulcs) jelenjen meg egy felugró ablak „Your comment has been sent” felirattal. A „commentBody” mező értéke kerüljön kiürítésre

8. Adjon eseményfigyelőt az 1-es feladatban létrehozott képhez, amely kattintás eseményre meghívja a „postComment” függvényt. Amennyiben a „commentBody” mező üres, úgy a POST kérés helyett egy felugró ablakban jelenjen meg a „Please, write a comment first” felirat

**Javítási, értékelési útmutató**

|  |  |  |
| --- | --- | --- |
| Feladat | Adható pont | Kapott pont |
| 1. Feladat: Send.png megjelenése, alt és id attribútumok megfelelő beállítása | 1 | 1 |
| 1. Feladat: Abszolút pozíció, eltolások, szélesség beállítása | 1 | 1 |
| 2. Feladat: JQuery könyvtár importálása | 1 | 1 |
| 3. Feladat: script.js fájl létrehozása, megfelelő hivatkozás a HTML-ben | 1 | 1 |
| 4. Feladat: <https://jsonplaceholder.typicode.com/comments> címre GET kérés elküldése, userId Query paraméter alkalmazása | 1 | 0 |
| 4. Feladat: Válasz átalakítása JSON onjektummá | 1 | 0 |
| 4. Feladat: Globális tömb létrehozása, válasz megfelelő eltárolása | 1 | 0 |
| 5. Feladat: Új elem hozzáfűzése a HTML-hez | 1 | 0 |
| 5. Feladat: Bemenő paraméter megfelelő alkalmazása | 1 | 0 |
| 5. Feladat: JQuery append metódus használata, String interpoláció | 1 | 0 |
| 6. Feladat: Ciklusok helyes alkalmazása, Helyes függvényhívás: Az oldalon megjelennek az API -ról érkező kommentek. Alternatív megoldásként a konzolra történő helyes kiíratás is elfogadható. | 1 | 0 |
| 7. Feladat: Küldjön POST kérést a <https://jsonplaceholder.typicode.com/posts> végpontra | 1 | 0 |
| 7. Feladat: Kérés törzsének beállítása, adatbeolvasás inputból | 1 | 0 |
| 7. Feladat: Sikeres válasz ellenőrzése, felugró ablak (alert) | 1 | 0 |
| 8. Feladat: click eseményfigyelő, inputmező tartalmának ellenőrzése | 1 | 0 |
| **ÖSSZESEN:** | **15** | 4 |